**NOTĂ INFORMATIVĂ**

**la proiectul hotărîrii Guvernului pentru modificarea Regulamentului privind transportarea mărfurilor prin posturile vamale interne de control, aprobat prin Hotărîrea Guvernului nr.792/2004**

|  |
| --- |
| 1. **Denumirea autorului şi, după caz, a participanţilor la elaborarea proiectului** |
| Ministerul Finanțelor (Serviciul Vamal). |
| **2. Condiţiile ce au impus elaborarea proiectului de act normativ şi finalităţile urmărite** |
| Scopul prezentului proiect de Hotărîre a Guvernului este înlăturarea dificultăților de ordin social-politic ce pot apărea în procesul transportării produselor agricole de către deținătorii de terenuri agricole, amplasate după traseul Tiraspol – Rîbnița, transportate din raioanele de est prin posturile vamale interne de control. |
| **3**. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu prevede armonizarea la legislația Uniunii Europene. |
| **4. Principalele prevederi ale proiectului şi evidenţierea elementelor noi** |
| Necesitatea modificării Regulamentului privind transportarea mărfurilor prin posturile vamale interne de control, aprobat prin Hotărîrea Guvernului nr.792/2004, survine din faptul că în posturile vamale menționate este stopată pentru control și impozitare producția agricolă obținută de pe terenurile amplasate în partea de est a traseului M4 Tiraspol-Râbnița, ce aparține cu drept de proprietate cetățenilor Republicii Moldova locuitori ai satelor Molovata Nouă, Cocieri, Doroțcaia, Pohrebea, Coșnița și Pârâta, sau care sunt date în arendă persoanelor juridice, subiecți ai activității de întreprinzător, situați pe teritoriul Republicii Moldova și înregistrați permanent la Agenția Servicii Publice și care au relații fiscale cu sistemul bugetar al țării.  Actualmente, potrivit Hotărîrii Guvernului nr.792/2004 producția agricolă produsă de persoanele juridice sunt supuse controlului cu scopul impozitării, ca producție agricolă de import. Însă, ca să nu fie impozitată producția agricolă respectivă, posturile vamale interne de control solicită un certificat eliberat de către Camera de Comerț și Industrie a Republicii Moldova privind originea produselor agricole.  Astfel, se propune completarea Regulamentului privind transportarea mărfurilor prin posturile vamale interne de control cu un punct nou, în scopul simplificării procedurii de transportare a producției agricole obținute de subiecți ai activității de întreprinzător și înregistrați permanent la Agenția Servicii Publice, care au relații fiscale cu sistemul bugetar al țării deținători de terenuri agricole amplasate după traseul Tiraspol – Rîbnița (6499 ha), transportată în interes personal, precum și livrată în adresa persoanelor juridice, subiecți ai activității de întreprinzător, situați pe teritoriul Republicii Moldova și care au relații fiscale cu sistemul ei bugetar. |
| **5. Fundamentarea economico-financiară** |
| Proiectul nu va necesita cheltuieli financiare şi alocarea mijloacelor financiare suplimentare. |
| **6.** **Modul de încorporare a actului în cadrul normativ în vigoare** |
| Proiectul nu necesită abrogarea sau aprobarea altor acte normative. |
| **7. Avizarea și consultarea publică a proiectului** |
| Proiectul urmează a fi supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a ­­­­­Ministerului Finanțelor;  În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului va fi plasat pe pagina oficială a­­­­­­ Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. |
| **8. Constatările expertizei anticorupţie** |
| Potrivit art.35 din Legea cu privire la actele normative proiectul urmează a fi supus expertizei anticorupție de către Centrul Național Anticorupție, care urmează a fi efectuată în conformitate prevederile Legii nr.1104/2002 cu privire la Centrul Național Anticorupție. Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul hotărârii de Guvern. |
| **9. Constatările expertizei de compatibilitate** |
| Proiectul nu urmează a fi examinat sub aspect de compatibilitate. |
| **10. Constatările expertizei juridice** |
| În conformitate cu art.37 din Legea nr. 100/2017 cu privire la actele normative proiectul urmează a fi supus expertizei juridice. Informația privind rezultatele expertizei juridice va fi inclusă în sinteza obiecțiilor și propunerilor/recomandărilor la proiectul hotărârii de Guvern. |

**Ministru** *(semnat electronic)* **Dumitru BUDIANSCHI**